Patvirtinta

 Vilniaus lopšelio-darželio

 „Daigelio“ direktoriaus

 2022 m. rugsėjo 26 d.

 įsakymu Nr.

**RESPUBLIKINĖS IKIMOKYKLINIO IR PRIEŠMOKYKLINIO AMŽIAUS VAIKŲ VIRTUALIOS KŪRYBINIŲ DARBELIŲ PARODOS
„MANO MYLIMIAUSIAS AUGINTINIS“ NUOSTATAI**

1. **BENDROSIOS NUOSTATOS**
2. Parodą organizuoja Vilniaus miesto lopšelio-darželio „Daigelis“ ikimokyklinio ugdymo mokytojos Tatjana Kladko-Petrikienė, Virginija Karalienė, Alicija Gaidienė. Parodos koordinatorė Vilniaus miesto lopšelio-darželio „Daigelis“ direktorės pavaduotoja ugdymui Olga Buiko.
3. Parodos nuostatai reglamentuoja tikslą, uždavinius, dalyvius, darbų pateikimo ir organizavimo tvarką. Parodos nuostatai skelbiami lopšelio-darželio „Daigelis“ interneto svetainėje www.daigelis.vilniaus.lm.lt
4. **TIKSLAI IR UŽDAVINIAI**
5. **Tikslas.** Ugdyti vaikų socialinius bei pažintinius gebėjimus, puoselėti atsakingą elgesį su gyvūnais, meilę jiems.
6. **Uždaviniai:**
* skatinti vaikų kūrybiškumą, įgyvendinant vaikų idėjas ir fantazijas;
* skatinti ugdytinių saviraišką, naudojant įvairiausias priemones ir technikas (kūrybinių darbelių kūrimo metu) ;
* skatinti bendravimo ir bendradarbiavimo įgūdžius tarp ikimokyklinio ir priešmokyklinio amžiaus vaikų, tėvų, pedagogų.
1. **ORGANIZAVIMO IR DALYVAVIMO TVARKA**
2. Paroda vyks **nuo 2022 spalio 3d. iki 2022 spalio 28 d.**
3. Parodos dalyviai – ikimokyklinio ir priešmokyklinio amžiaus vaikai, jų tėvai (globėjai, rūpintojai) ir pedagogai.
4. **Kūrybiniai darbeliai kuriami iš antrinių žaliavų,** savo nuožiūra pasirinkta technika.
5. Parodos dalyvių darbelius iš **antrinių žaliavų** reikia nufotografuoti ir įkelti į uždarą *Facebook* grupę: [**https://www.facebook.com/groups/810990453587201**](https://www.facebook.com/groups/810990453587201)
6. Įkėlus darbelio (-ių) nuotrauką (-as) būtina užrašyti ugdymo(si) įstaigos pavadinimą, atsakingo asmens vardą ir pavardę, grupės pavadinimą ir vaikų amžių.
7. **VERTINIMAS IR APDOVANOJIMAS**
8. Visi dalyviai bus apdovanoti padėkos raštais.
9. Parodos kūrybiniai darbeliai bus skelbiami interneto svetainėje www.daigelis.vilniaus.lm.lt.
10. **BAIGIAMOSIOS NUOSTATOS**
11. Parodos organizatoriai pasilieka teisę gautą medžiagą publikuoti Vilniaus lopšelio-darželio „Daigelis“ svetainėje ir darželio Facebook puslapyje.
12. Kūrybinės parodos dalyvis (-iai), pateikdamas (-i) nuotraukas parodai, patvirtina, kad yra šių nuotraukų autorius (-iai) ir yra gavęs (-ę) jose esančių asmenų sutikimą šias nuotraukas viešai pateikti parodai, kuri bus publikuojama interneto svetainėje www.daigelis.vilniaus.lm.lt.

**KVIEČIAME AKTYVIAI DALYVAUTI!**